Vienīgā dalībnieka

biedrības „LATVIJAS NEDZIRDĪGO SAVIENĪBA”

**V A L D E S**

sapulces – sēdes

**L Ē M U M S Nr. 7 -5**

Rīgā

ZOOM lietotnē

2022.gada 29.jūlijā

**Par SIA „LNS Surdotehniskās palīdzības centrs”**

**valdes locekļa atlīdzības apmēra apstiprināšanu**

**Klausījās:** Biedrības „Latvijas Nedzirdīgo savienība” (LNS) valdes priekšsēdētājs – prezidents Edgars Vorslovs informē, ka LNS valde atbilstoši LNS statūtu 8.10.6. apakšpunktam pilda Komerclikumā noteiktās dalībnieku sapulces funkcijas.

Saskaņā ar Komerclikuma 221.panta astoto daļu, ar dalībnieka lēmumu nosaka kapitālsabiedrību valžu locekļiem atlīdzību, kas atbilst viņu pienākumiem un sabiedrības finansiālajam stāvoklim.

Ar LNS valdes 2016.gada 16.jūnija lēmumu Nr.7 – 8 “Par LNS kapitālsabiedrību valžu locekļu atlīdzības apmēra apstiprināšanu”bija noteikta valžu locekļu atlīdzība, kas piesaistīta Centrālās statistikas pārvaldes oficiālajā statistikas paziņojumā publicētajam valstī strādājošo iepriekšējā gada mēneša vidējās darba samaksas apmēram, kas noapaļots pilnos euro un kam atbilstoši kapitālsabiedrības darbību raksturojošiem kritērijiem piemērots koeficients.

Šajā laikā mainījis atsevišķu LNS kapitālsabiedrību darbības finansējuma avots, kur vairāk nekā 90% veido LNS valsts deleģēto uzdevumu izpilde. Ar 2022.gada 1.jūliju stājušies spēkā grozījumi Valsts un pašvaldību institūciju amatpersonu un darbinieku atlīdzības likumā, ar kuru noteikts, ka mēnešalgu, noapaļojot līdz pilniem *euro*, nosaka, *bāzes mēnešalgas apmēram* piemērojot attiecīgu koeficientu, tāpēc ir nepieciešams pārskatīt noteikto atlīdzības apjomu, vadoties pēc Valsts un pašvaldību institūciju amatu katalogā.

**N O L Ē M A:** 1. Ar **2022.gada 1.septembri** SIA „LNS Surdotehniskās palīdzības centrs”valdes loceklei **mēnešalgu** noteikt atbilstoši Ministru kabineta 2022.gada 26.aprīļa noteikumu Nr.262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteiktajai Administratīvās vadības 1.1.apakšsaimes I līmeņa 13.mēnešalgu grupai – 3 045 EUR apmērā.

2. Noteikt, ka valdes locekļa mēnešalga var tikt pārskatīta, ņemot vērā kapitālsabiedrības darba rezultātus iepriekšējā gadā un sabiedrības finansiālo stāvokli.

3. Uzdot „LNS Surdotehniskās palīdzības centrs”valdei veikt attiecīgus grozījumus noslēgtajā darba līgumā, izsakot to 2.4. un 2.5.apakšpunktu jaunā redakcijā.

*(**Lēmums pieņemts balsojot attālināti ZOOM lietotnes opcijā “Reactions”: „Par” – nobalso 5 LNS valdes locekļi (Edgars Vorslovs, Ivars Kalniņš, Brigita Lazda, Varis Strazdiņš un Krista Kristīne Magone), „Pret” – nav.*

Valdes priekšsēdētājs – prezidents Edgars Vorslovs